ຄຳສັບ ແລະສຳນວນພາສາ ອັງກິດແບບ ອາເມຣິກັນ - ບົດຮຽນທີ 16: Let Off Steam & Oops
ແລຣີ ກັບ ລີ ໄປກິນອາຫານຄ່ຳນຳກັນໃນແລງວັນສຸກ. ທັງສອງ ຄົນຕ່າງກໍ່ຮູ້ສຶກເມື່ອຍໜ້ອຍນຶ່ງ ຫລັງຈາກໄດ້ເຮັດວຽກມາໝົດອາທິດ. ແລຣີເວົ້າວ່າ It’s nice to relax and let off some steam.
ວິທະຍຸກະຈາຍສຽງແຫ່ງຊາດລາວ ຮ່ວມກັບ ວີໂອເອ ພາກພາສາລາວ ພູມໃຈສະເໜີ ລາຍການສອນພາສາອັງກິດ Popular American Slangs and Idioms ຊຶ່ງເປັນບົດສົນທະນາພາສາອັງກິດ ລະຫວ່າງເພື່ອນນັກສຶກສາຄົນລາວ ກັບ ຄົນອາເມຣິກັນ ເພື່ອອະທິບາຍຄໍາສັບ ແລະ ສໍານວນພາສາອັງກິດຕ່າງໆ ທີ່ຄົນອາເມຣິກັນ ນິຍົມໃຊ້ກັນ ສະບາຍດີ ທ່ານຜູ້ຟັງທີ່ເຄົາລົບ ແລະ ນ້ອງໆນັກສຶກສາທີ່ຮັກແພງ ທັງຫລາຍ ຂໍຕ້ອນຮັບບັນດາທ່ານເຂົ້າສູ່ລາຍການສອນພາສາອັງກິດ Popular American Slangs and Idioms ຂອງວິທະຍຸກະຈາຍສຽງ ແຫ່ງຊາດລາວ ທີ່ນະຄອນຫລວງວຽງຈັນ ສປປ ລາວ ຮ່ວມກັບ ວີໂອເອ ພາກພາສາລາວ (Voice of America) ທີ່ນະຄອນຫລວງວໍຊິງຕັນ ດີຊີ ສະຫະລັດອາເມຣິກາ ໃນບົດຮຽນມື້ນີ້ ຊຶ່ງເປັນບົດຮຽນທີ 15 ພວກເຮົາ ຈະພາທ່ານຮຽນສຳນວນ Bottom feeder ກັບ bounce ຊຶ່ງທ່ານ ຈະໄດ້ຮັບຟັງໃນບົດສົນທະນາລະຫວ່າງເພື່ອນນັກສຶກສາສອງຄົນ Ly ກັບ Larry ພວກເຮົາມາໄປພົບກັບເຂົາເຈົ້າກັນເລີຍ Larry and Ly get together for dinner on Friday evening Both of them are a bit tired from a week of work ແລຣີ ກັບ ລີ ໄປກິນອາຫານຄ່ຳນຳກັນໃນແລງວັນສຸກ ທັງສອງ ຄົນຕ່າງກໍ່ຮູ້ສຶກເມື່ອຍໜ້ອຍໜຶ່ງ ຫລັງຈາກໄດ້ເຮັດວຽກມາໝົດອາທິດ ແລຣີເວົ້າວ່າ It’s nice to relax and let off some steam Relax r-e-l-a-x ຄຳນີ້ ທຸກໆທ່ານກໍ່ຄົງຈະຮູ້ແລ້ວເນາະວ່າ ແປວ່າ ພັກຜ່ອນ ແລະ ຜ່ອນຄາຍ ແຕ່ວ່າ to let off some steam ໝາຍ ຄວາມວ່າແນວໃດ ໄປຟັງແລຣີ ກັບ ລີ ລົມກັນເລີຍ ເພື່ອຈະໄດ້ເຂົ້າໃຈ To let off steam - let l-e-t off o-f-f ແປວ່າ ປ່ອຍ steam s-t-e-a-m ແປວ່າ ອາຍນ້ຳຮ້ອນ ສະນັ້ນ ກໍ່ແປຕາມໂຕວ່າ ປ່ອຍອາຍນ້ຳຮ້ອນ ສຳນວນນີ້ມີຄວາມໝາຍສອງຢ່າງ ຄືແປວ່າ ຜ່ອນ ຄາຍ ຫລັງຈາກທີ່ເຮັດວຽກມາເມື່ອຍ ຫລື ຈະເວົ້າວ່າ ລະບາຍຄວາມອິດ ເມື່ອຍ ຄວາມເຄ່ັງຄຽດກໍ່ໄດ້ ແລະ ອີກຄວາມໝາຍໜຶ່ງ ກໍ່ຄືລະບາຍ ຄວາມຮູ້ສຶກທີ່ອັດອັ້ນຢູ່ໃນໃຈ ຊຶ່ງປົກກະຕິແລ້ວ ແມ່ນຄວາມໂມໂຫຢາກ ຮ້າຍ ທັ້ງນີ້ກໍ່ເພື່ອຜ່ອນຄາຍນັ້ນເອງ ເພາະວ່າຖ້າບໍ່ເຮັດເຊັ່ນນັ້ນແລ້ວ ເຮົາກໍ່ຈະລະເບີດໄດ້ ແລະ ເຮັດໃຫ້ເສຍສຸຂະພາບຈິດ ຫລື mental health ໄປຟັງບົດສົນທະນາເມື່ອກີ້ນີ້ອີກເທື່ອໜຶ່ງ ພ້ອມກັບຄຳແປ ວ້າວ ມັນຮູ້ສຶກດີເນາະທີ່ໄດ້ຜ່ອນຄາຍ ແລະ let off some steam ຫລັງຈາກອາທິດທີ່ຍາວນານ ໃນການເຮັດວຽກ ເຈົ້າຮ້ອນຊັ້ນຫວະ? ຂ້ອຍຄິດວ່າ ແອຣ໌ຢູ່ໃນນີ່ ກໍ່ເຢັນດີ ຢູ່ໄດ໋ ບໍ່ ຂ້ອຍບໍ່ໄດ້ໝາຍຄວາມຕາມໂຕ To let off steam ຈະແປວ່າ ຜ່ອນຄາຍກໍ່ໄດ້ ຫລື ຈະແປວ່າ ລະບາຍຄວາມຮູ້ສຶກທີ່ອັດອັ້ນ ຢູ່ໃນໃຈ ກໍ່ໄດ້ ຊຶ່ງປົກກະຕິແລ້ວ ຈະແມ່ນຄວາມໂມໂຫ ໂອ ຂ້ອຍເຂົ້າໃຈແລ້ວ ບາດນີ້ ເຈົ້າ ໝາຍຄວາມວ່າ ມັນຮູ້ສຶກດີທີ່ໄດ້ຜ່ອນຄາຍ ຫລັງຈາກອາທິດທີ່ເຄ່ັງຄຽດ ກົດດັນ ຢູ່ບ່ອນເຮັດວຽກ ມັນ ເປັນຄຳອຸບປະມາ ຫລື ຄຳສົມທຽບ ເຈົ້າຕ້ອງໄດ້ຜ່ອນຄາຍຄວາມກົດດັນ ຢູ່ໃນເຄື່ອງຈັກທີ່ແລ່ນດ້ວຍອາຍຮ້ອນ ໂດຍການປ່ອຍ ກໍ່ຄື releasing ຫລື letting off ອາຍຮ້ອນ ຖ້າບໍ່ດັ່ງນັ້ນ ເຄື່ອງຈັກກໍ່ອາດຈະຮ້ອນ ເກີນໄປ ແລະ ລະເບີດໄດ້ ເຈົ້າຈະບໍ່ລະເບີດຕີ້ ຖ້າຫາກວ່າເຈົ້າບໍ່ໄດ້ຜ່ອນ ຄາຍ? ຂ້ອຍເຫັນດີນຳ ບາງຄັ້ງບາງຄາວ ຂ້ອຍກໍ່ໄປແລ່ນເພື່ອຜ່ອນຄາຍ ຫລັງຈາກເຮັດວຽກ ຫລື ຮຽນໜັງສື ຢ່າງເຄ່ັງຄຽດ ມາໝົດມື້ ຫລາຍໆຄົນພາກັນ ອອກກຳລັງກາຍ ເພື່ອຜ່ອນຄາຍ ຄົນອື່ນໆຊ້ຳພັດມັກເຮັດກິດຈະກຳທີ່ ມິດງຽບ ດັ່ງເຊັ່ນ ການອ່ານໜັງສືເປັນຕົ້ນ ວິທີຜ່ອນ ຄາຍ ທີ່ເຈົ້າມັກເຮັດທີ່ສຸດ ແມ່ນຫຍັງຊັ້ນ? ຂ້ອຍກໍ່ມັກເຮັດໃນສິ່ງທີ່ ພວກເຮົາກຳລັງເຮັດຢູ່ນີ່ແຫລະ ຂ້ອຍຜ່ອນຄາຍ ໂດຍການພັກຜ່ອນ ແລະ ກິນອາຫານແຊບໆ ກັບໝູ່ ຖ້າເຈົ້າໂມໂຫ ຫລາຍໆ ກ່ຽວກັບເລື່ອງໃດເລື່ອງໜຶ່ງລະ? ເຈົ້າຈະລະບາຍຄວາມໂມໂຫຂອງເຈົ້າ ອອກມາແບບໃດ? ບາງເທື່ອ ມັນກໍ່ຊ່ວຍ ຖ້າຂ້ອຍໄດ້ລົມກັບໃຜຜູ້ໜຶ່ງ ປົກກະຕິແລ້ວ ມັນຈະດີກ່ວາ ຖ້າເຮົາລະບາຍອາລົມອອກມາ ກ່ອນຈະຈັດ ການກັບບັນຫາ ໂດຍກົງ ຂ້ອຍເຫັນພ້ອມນຳ ມັນບໍ່ດີດອກ ທີ່ຈະ ພະຍາຍາມຈັດການກັບສິ່ງໃດໜຶ່ງ ເວລາເຈົ້າໂມໂຫຢູ່ ແລະ ເຈົ້າບໍ່ໄດ້ມີ ໂອກາດ ທີ່ຈະລະບາຍຄວາມໂມໂຫຂອງເຈົ້າອອກມາກ່ອນ So the expression “to let off steam” is a metaphor ສຳນວນ to let off steam ເປັນຄຳສົມທຽບ ຫລື metaphor m-e-t-a-p-h-o-r metaphor ຄືສົມທຽບໃສ່ກັບເຄື່ອງຈັກທີ່ແລ່ນດ້ວຍ ອາຍນ້ຳຮ້ອນ ຄືກັນກັບລົດໄຟສະໄໝເກົ່າ ທີ່ພໍແລ່ນໄປດົນໆ ກໍ່ຕ້ອງໄດ້ ຢຸດ ແລະ ປ່ອຍອາຍນ້ຳອອກ ຖ້າບໍ່ດັ່ງນັ້ນ ເຄື່ອງຈັກກໍ່ຈະຮ້ອນໂພດ ແລະ ກໍ່ອາດ ຈະລະເບີດໄດ້ ບັດນີ້ ໄປຟັງແລຣີ ກັບ ລີ ລົມກັນຕໍ່ Oops! ສະກົດ O-o-p-s! ເປັນຄຳອຸທານ ທີ່ຄົນອາເມຣິກັນ ນິຍົມເວົ້າ ເວລາເຂົາເຈົ້າເຮັດສິ່ງໃດສິ່ງໜຶ່ງຜິດ ຫລື ລືມເຮັດສິ່ງໃດສິ່ງໜຶ່ງ ຫລື ເຮັດອັນໃດອັນໜຶ່ງຕົກ ຕົວຢ່າງ Oops! I forgot to tell you that your wife called ໂອ້ຍ ຕາຍ ຂ້ອຍລືມບອກເຈົ້າໄປວ່າ ເມຍ ເຈົ້າໂທມາ ຫລືວ່າ ທ່ານຍ່າງໄປຕຳໂຕະ ແລະ ເຮັດເຄື່ອງຂອງ ຂອງຄົນອື່ນຕົກ ທ່ານຈະເວົ້າວ່າ Oops! Sorry I knocked that off the table ກໍ່ໄດ້ຄືກັນ ຫລືວ່າ Oops! I dropped your book on the floor ໂອ້ຍ ຂ້ອຍເຮັດປື້ມເຈົ້າຕົກລົງພື້ນ ເອົ໊າ ໄປຟັງບົດສົນທະນາ ຂອງແລຣີ ກັບ ລີ ອີກເທື່ອໜຶ່ງ ພ້ອມກັບຄຳແປ ຂ້ອຍລືມໄປວ່າ ຂ້ອຍຕ້ອງໄດ້ເຮັດວຽກມື້ວັນອາທິດ ມັນເຮັດໃຫ້ຊ່ວງທ້າຍສັບປະດາຂອງ ຂ້ອຍ ພັງເລີຍ Oops? ເປັນຫຍັງເຈົ້າຈຶ່ງເວົ້າ Oops? ຂ້ອຍໄດ້ຍິນຄຳນີ້ຫລາຍໆເທື່ອ ແຕ່ບໍ່ແນ່ໃຈວ່າ ມັນໝາຍຄວາມວ່າແນວໃດແທ້ ປົກກະຕິແລ້ວ ຜູ້ຄົນພາກັນເວົ້າ Oops! ເພື່ອຮັບຮູ້ວ່າ ເຂົາເຈົ້າໄດ້ເຮັດ ອັນໃດອັນໜຶ່ງຜິດ ຫລືວ່າ ໄດ້ມີອຸປະຕິເຫດເລັກໆນ້ອຍໆ ຂ້ອຍຫລົງຄິດ ວ່າ ຂ້ອຍໄດ້ພັກທຸກມື້ ໃນຊ່ວງທ້າຍອາທິດນີ້ ແຕ່ຄວາມຈິງແລ້ວ ຂ້ອຍ ຕ້ອງໄດ້ເຮັດວຽກ ໃນວັນອາທິດ Oops ຢ່າງໜ້ອຍ ເຈົ້າກໍ່ຈື່ໄດ້ກ່ອນ ແມ່ນຫັ້ນແຫລະ Oops! ຂ້ອຍຫາກໍ່ເຮັດສ້ອມ ຕົກລົງພື້ນ ເມື່ອ ກີ້ນີ້ເອງ ໂອ້ ຂ້ອຍຈະຮ້ອງຄົນເສີບ ໃຫ້ເອົາອັນໃໝ່ມາໃຫ້ເຈົ້າ ບໍ່ເປັນຫຍັງ ມີອີກອັນໜຶ່ງເຫລືອ ຢູ່ເທິງໂຕະຖັດໄປ ຂ້ອຍເອົາອັນນັ້ນກໍ່ໄດ້ ໂອ້ຍ ຕາຍແລ້ວ ບາດນີ້ແມ່ນຜຽນຂ້ອຍເວົ້າ Oops! ແລ້ວ ຂ້ອຍຫາກໍ່ຈື່ໄດ້ວ່າ ຂ້ອຍຕ້ອງໄດ້ໂທລະສັບຫາແມ່ຂ້ອຍ ໃນແລງມື້ນີ້ ເຈົ້າຍັງພໍມີເວລາຢູ່ ພວກເຮົາໜ້າຈະກິນແລ້ວໃນໄວໆນີ້ແຫລະ ແລະ ເຈົ້າກໍ່ເມືອເຮືອນໄດ້ເລີຍ ເພື່ອໄປໂທລະສັບຫາແມ່ຂອງເຈົ້າ ຂ້ອຍລືມຊື້ບັດໂທລະສັບໃໝ່ ຈັ່ງໃດຂ້ອຍ ກໍ່ໂທຫາລາວ ບໍ່ໄດ້ດອກ ຂ້ອຍມີບັດໂທລະສັບໃບໜຶ່ງ ເຈົ້າຈະ ໃຊ້ມັນໂທ ຫາແມ່ເຈົ້າກໍ່ໄດ້ ຂ້ອຍບໍ່ວ່າຫຍັງຈັກດີ້ ຂອບໃຈຫລາຍໆ ແລຣີ! ແລະ ນັ້ນກໍ່ຄືລາຍການບົດຮຽນພາສາອັງກິດ Popular American Slangs and Idioms ທີ່ວິທະຍຸກະຈາຍສຽງແຫ່ງຊາດ ລາວ ຢູ່ນະຄອນຫລວງວຽງຈັນ ສປປ ລາວ ຮ່ວມກັບ ວີໂອເອ ພາກ ພາສາລາວ ທີ່ນະຄອນຫລວງວໍຊິງຕັນ ດີຊີ ສະຫະລັດອາເມຣິກາ ນຳມາ ສະເໜີທ່ານເປັນປະຈໍາ ທາງສະຖານີແຫ່ງນີ້ ໃນລະບົບ AM ທຸກໆວັນ ອັງຄານ ແລະ ວັນເສົາ ເວລາ 9 30 ໂມງ ຫາ 9:45 ໂມງ ຕອນເຊົ້າ ແລະ ໃນລະບົບ FM 103 7 Mhz (ຮ້ອຍສາມຈຸດເຈັດເມກາເຮີ້ສ) ເວລາບ່າຍ 14 00 ໂມງ ຫາ 14 15 ໂມງ ທຸກໆວັນເສົາ ແລະ ວັນ ອາທິດ ໂປດຕິດຕາມບົດຮຽນໃໝ່ຂອງພວກເຮົາໄດ້ໃນຄັ້ງຕໍ່ໄປ ສຳລັບ ມື້ນີ້ ທິມງານຂອງພວກເຮົາ ຂ້າພະເຈົ້າ ດາຣາ ກັບ ສຸກພະໃສ ແລະ ເພັດສະໝອນ ພ້ອມດ້ວຍນາຍຊ່າງເຕັກນິກອັດສຽງ ສົມຄິດ ວິໄລເງິນ ແລະ ອັດສະລາ ຂໍຂອບໃຈທຸກໆທ່ານທີ່ໃຫ້ກຽດຕິດຕາມຮັບຟັງແຕ່ຕົ້ນຈົນ ຈົບ ພົບກັນໃໝ່ໃນໂອກາດໜ້າ - ສະບາຍດີ!